cyanic-selkie/wikianc huggingface dataset:
Xəzər rayonu
Haqqında
Abşeron yarımadasının şimal-şərqində yerləşən Xəzər rayonunun ərazisi qədim yaşayış məskənlərindən hesab olunur. İndiki Xəzər rayonunun yaşayış məntəqələri 1921–1936-cı illər ərzində mövcud olan və o zaman daha geniş ərazini, həmçinin bir neçə digər kəndləri də əhatə edən "Qala-Maştağa inzibati rayonu" nun ərazisinə aid edilmişdir. Sonralar inzibati rayonlaşmanın yeni bölgüsünə uyğun olaraq hazırkı Xəzər rayonunun yaşayış məntəqələri 1936-cı ildə yaradılan və 1966-cı ilədək fəaliyyətdə olmuş S. Artyom (F. S. Sergeyev) rayonu inzibati vahidliyinə qatılır. 1966-cı ildə "M. Əzizbəyov adına rayon" inzibati ərazi vahidliyi təsis olunur. 2011-ci il may ayının 24-də isə rayonun adı yenidən dəyişdirilərək "Xəzər" adlandırlmışdır.
Azərbaycan Respublikasının Milli Məclisi Azərbaycan Respublikası Konstitusiyasının 95-ci maddəsinin I hissəsinin 3-cü bəndinə uyğun olaraq "Bakı şəhər inzibati ərazi vahidi tərkibində Pirallahı rayonunun yaradılması haqqında" Azərbaycan Respublikasının 2012-ci il 21 dekabr tarixli 519-IVQ nömrəli Qanununu qəbul etmişdir.
Azərbaycan Respublikasının Prezidenti cənab İlham Əliyev "Bakı şəhər inzibati ərazi vahidi tərkibində Pirallahı rayonunun yaradılması haqqında" Azərbaycan Respublikasının 519-IVQ nömrəli Qanununu 2012-ci il 21 dekabr tarixində imzalamış və Qanun hüquqi qüvvəyə minmişdir.
17 yanvar 2013-cü il tarixində Azərbaycan Respublikası Prezidenti "Bakı şəhər inzibati ərazi vahidi tərkibində Pirallahı rayonunun yaradılması haqqında" Azərbaycan Respublikasının 2012-ci il 21 dekabr tarixli 519-IVQ nömrəli Qanununun tətbiqi barədə Sərəncam imzalamışdır.
Azərbaycan Respublikasının Prezidenti cənab İlham Əliyevin izmaladığı 3 fevral 2014-cü il tarixli "Bakı şəhərinin Xəzər və Pirallahı rayonlarının inzibati ərazi bölgüsündə qismən dəyişikliklər edilməsi haqqında Azərbaycan Respublikasının Qanunu" na əsasən (Pirallahı, Çilov və Neft Daşları) ilə yanaşı Gürgən qəsəbə inzibati ərazi dairəsi də Bakı şəhəri Xəzər rayonunun tabeliyindən çıxarılaraq Bakı şəhəri Pirallahı rayonunun tabeliyinə verilmişdir.
Hazırda 8 yaşayış məntəqəsini (Mərdəkan, Buzovna, Şüvəlan, Binə, Qala, Şağan, Zirə, Türkan) özündə birləşdirən Xəzər rayonunun ərazisi 336,86 km²., əhalisinin sayı isə 167100 nəfərdir.
Rayonda Milli Aviasiya Akademiyası, Polis Akademiyası və Daxili Qoşunların Ali Hərbi Məktəbi, Dendrologiya İnstitutu, 29 tam, 1 orta məktəb, 3 gimnaziya, 6 internat məktəbi, 23 uşaq bağçası, 3 özəl bağça, 2 uşaq sağlamlıq düşərgəsi, "Cırtdan" və Ç. Mustafayev adına düşərgələr, 1 Mədəniyyət sarayı, 8 mədəniyyət evi, 1 klub, 7 ktabxana, 1 Gənclər Evi, 22 istirahət və xatirə parkları, 8 qəsəbə nümayəndəliyi, 8 qəsəbə bələdiyyəsi, fəaliyyət göstərən 25 sənaye müəssisəsi, 70-ə yaxın kənd təsərrüfatı müəssisəsi, Xəzər rayon Mənzil Kommunal Təsərrüfatı Birliyi, Maliyyə Nazirliyi, Dövlət Xəzinadarlıq Agentliyinin 3 saylı Xəzinədarlıq İdarəsi, "Bakı Telefon Rabitəsi" MMC-nin 5 Saylı Rabitə Xidmətləri Mərkəzi, "Azərpoçt" MMC-nin 4 saylı poçt filialı, "Azərsu" ASC-nin Xəzər rayon Su-Kanal Departamenti, Əmək və Əhalinin Sosial Müdafiəsi Nazirliyinin tabeliyində olan 2 saylı DOST mərkəzi, 2 Saylı Ərazi Məşğulluq Mərkəzi, Dövlət Sosial Müdafiə Fondunun 2 saylı Bakı Ərazi Şöbəsi, Kiçik və Orta Biznesin İnkişafı Agentliyinin (KOBİA) Xəzər rayonu üzrə "KOB Dostu", Bakı Regional Qaz İstismar Sahəsinin Xəzər rayonu üzrə Texniki İstismar Xidməti, "Azərişıq" ASC-nin Xəzər Rayon Enerji Təchizatı və Satışı İdarəsi, Zirə Enerji Təchizatı və Satışı Sahəsi, "Bakı Şəhər İşığı" elektrik şəbəkə müəssisəsi Xəzər texniki istismar rayonu, Dövlət Sığorta Kommersiya Şirkətinin Xəzər rayon filialı, Rayon baytarlıq sahəsi, 22 müalicə-profilaktika müəssisəsi, 2 psixo-nevroloji xidmət müəssisəsi, və s. mövcuddur.
Bundan əlavə rayon ərazisində 18851 məcburi köçkün, 105 şəhid ailəsi, 171 Qarabağ müharibəsi əlili, 5 "20 Yanvar" şəhid ailəsi, 14 "20 Yanvar" əlili, 27 Çernobıl AES əlili, 8 Böyük Vətən Müharibəsi əlili və iştirakçısı, 642 Qarabağ müharibəsi veteranı, 1 Milli qəhrəman vardır.
Təşkilatın büdcəsi
Təşkilatın büdcəsi — şirkətin fəaliyyətinin idarə edilməsi prosesində qərar qəbul etmək, planlaşdırmaq və nəzarət etmək üçün pul və kəmiyyət baxımından tərtib edilmiş təşkilatın gəlir və xərclərinin təqvim planı. Təşkilatın büdcəsi natura və/və ya pul formasında tərtib edilir və şirkətin proqnozlaşdırılan gəlir əldə etmək üçün zəruri olan resurslara ehtiyacını müəyyən edir.
Xəzər rayonu
Coğrafi mövqeyi
Abşeron yarımadasının şimal-şərqində yerləşən Xəzər rayonu Sabunçu, Suraxanı və Pirallahı rayonları ilə həmsərhəddir.
Təşkilatın büdcəsi
Büdcə növləri
Büdcənin iki əsas növü var:
Xəzər rayonu
İqtisadiyyat
Xəzər rayonu Bakı şəhərinin rayonları arasında iqtisadi potensialına, çoxşaxəli iqtisadiyyatına və bir sıra sosial-iqtisadi göstəricilərinə görə seçilir. Burada 1-neft-qazçıxarma idarəsi, 25-ə yaxın iri sənaye müəssisəsi və 70-ə yaxın kənd təsərrüfatı müəssisəsi vardır. Bunlardan "İqlim" Elmi İstehsalat Müəssisəsi, Qala maşınqayırma zavodu, "Göknur" Kabel zavodu, "NB Group" boya zavodu, Şimal DRES, Şüvəlan Şirniyyat Fabriki və digər istehsal müəssisələri fəaliyyət göstərir. Rayonun sosial-iqtisadi həyatında, eləcə də əhalinin məşğulluğu baxımından öncül yeri neft-qaz hasilatı, energetika sahəsi üzrə ixtisaslaşmış müəssisələr və müasir istixana kompleksləri mühüm yer tutur. Dünya standartlarına cavab verən Heydər Əliyev adına Bakı Hava Limanı Xəzər rayonu ərazisində yerləşməsini rayon üçün strateji üstünlüklərdən biri kimi qəbul edilir. Rayon ərazisində 11 bank filialı, 7 mənzil istismar sahəsi, 13 poçt şöbəsi fəaliyyət göstərir.
Təşkilatın büdcəsi
Büdcələrin təsnifatı
Təşkilatda büdcələrin təsnifatı aşağıdakı formaya malikdir:
Xəzər rayonu
Təhsil
Xəzər rayonunda 3 ali məktəb, 29 tam, 1 ümumi orta məktəb, 3 gimnaziya, 1 Lisey ,6 internat məktəbi, 2 peşə məktəbi, 2 məktəbdənkənar uşaq müəssisəsi, 23 dövlət, 2 özəl bağça fəaliyyət göstərir.
Mədəniyyət
Rayonda 1 Mədəniyyət Sarayı, 8 mədəniyyət evi və 1 klub, 3 musiqi məktəbi, 7 kitabxana, 4 muzey, (Qala Dövlət Tarixi Etnoqrafiya Arxitektura Muzeyi və S. Yeseninin muzeyi, Murtuza Muxtarovun ev Muzeyi, Hacı Zeynalabdin Tağıyevin ev Muzeyi), əhalinin istirahəti və asudə vaxtının səmərəli keçirilməsi məqsədilə müasir tələblərə cavab verən 16 istirahət parkı və 6 xatirə parkı mövcuddur.
Səhiyyə
Rayonda 4 birləşmiş şəhər xəstəxanası, 2 vərəm xəstəxanası və 1 dispanser, 3 uşaq və yeniyetmələr üçün vərəm əleyhinə sanatoriya, 2 uşaq sanatoriyası, 1 şəhər poliklinikası, 1 Müalicə Diaqnostika mərkəzi, 1 Uşaq reabilitasiya xəstəxanası, 1 Səhiyyə Nazirliyinin Sanatoriya-Kurort və Reabilitasiya Mərkəzi, 1 özəl klinika və 4 özəl müalicə diaqnostika mərkəzi, 2 müharibə əlilləri və veteranları üçün pansionat, 1 müharibə veteranları xəstəxanası, 3 kurort-müalicə sanatoriyası və 2 psixo-nevroloji Sosial Müalicə müəssisəsi, 1 stomatoloji poliklinika fəaliyyət göstərir.
İdman
Azərbaycanın bütün bölgələrində olduğu kimi, Xəzər rayonunda da Gənclər və İdman İdarəsi fəaliyyət göstərir. Xəzər rayon Gənclər və İdman İdarəsi Azərbaycan Respublikasının Qanunvericiliyini, eyni zamanda Gənclər və İdman siyasəti üzrə qəbul edilən dövlət proqramları və tədbirlər planını rəhbər tutaraq, müxtəlif tədbirlər planı hazırlayır və onları həyata keçir. Xəzər rayonunda Gənclər və İdman İdarəsinin təşkil etdiyi idman tədbirlərinin keçirilməsi üçün rayonda müasir tələblərə cavab verən idman kompleksləri yaradılmışdır. Belə ki, rayonda 1 Olimpiya kompleksi, 7 böyük stadion, 4 məhəllələrarası stadion, 25 Ali və orta məktəblərin ərazisində olan stadion, 10 idman klubu, 371 idman bölməsi, 1 "Atçılıq" klubu (Azərbaycan Respublikası Atçılıq Federasiyası), 4 üzgüçülük hovuzu, 1 Ağır Atletika Akademiyası, 2 idman zalı (Binə və Buzovna qəsəbəsində), 1 Tədris İdman Bazası (Buzovna qəsəbəsi), 1 idman kompleksi (Zirə qəsəbəsində) fəaliyyət göstərir.
Turizm
Azərbaycanın turizm üzrə ixtisaslaşmış rayonları ilə yanaşı son illərdə rayonumuzda da turizm sahəsinin inkişafı üçün əməli addımlar atılmışdır. Tikilən hotellər, restoranlar, yolların müasir standarlara uyğun qurulması, infrastrukturun yaxşılaşdırılması, xidmət vərdişlərinə yiyələnmək, qədim tarixi abidələr, ən əsası təbiətin möhtəşəmliyi insanların Xəzər rayonuna gəlməsinə imkan yaradır.
Rayonun Qala qəsəbəsində "Qala Arxeoloji-Etnoqrafik Muzey Kompleksi", Zirə qəsəbəsində "Zirə Mədəniyyət Mərkəzi və Eko-Park", Mərdəkan qəsəbəsində "Dalga Beach Aquapark Resort", "Xəzər Golden" Beach, "Your Şanı" Hotel and Villas, "Karvan" , "Çahargah" , "Maqnium a-Dellmar", Buzovna qəsəbəsində "Retro" , Xəzər İnci" kimi otellər və istirahət mərkəzləri fəaliyyət göstərir. Bundan əlavə rayonda "Qaranquş" (uroloji), "Abşeron" (qastroenteroloji) və "Günəşli" (nevroloji) kimi məşhur sanatoriyalar da mövcuddur.
Xəzər Rayon İcra Hakimiyyətinin başçısı
Salahov Elşən Rövşən oğlu
Azərbaycan Respublikası Prezidenti cənab İlham Əliyevin 05 fevral 2019-cu il tarixli Sərəncamı ilə Xəzər Rayon İcra Hakimiyyətinin başçısı vəzifəsinə təyin edilmişdir.
Qızıl təpə (Bicar)
Qızıl təpə — İranın Kürdüstan ostanının Bicar şəhrıstanı ərazisinə daxıl olan kənd.
Əhalisi
Kənddə 2006-cı il siyahıya alınmaya görə 210 nəfər yaşayır (44 ailə). Əhalisini azərbaycan türkləri təşkil edir.
Əliabad-i Noxuddərə (Tikantəpə)
Əliabad-i Noxuddərə - İranın Qərbi Azərbaycan ostanının Tikantəpə şəhristanı ərazisinə daxil olan kənd.
Əhalisi
2006-cı il məlumatına görə kənddə 182 nəfər yaşayır (31 ailə).
Cun Mizutani
— Yaponiyanı təmsil edən stolüstü tennisçi.
Karyerası
Cun Mizutani Yaponiyanı 2008-ci ildə Pekin şəhərində baş tutan XXIX Yay Olimpiya Oyunlarında təmsil edib və fərdi turnirdə 17-ci, Komanda turnirində isə 5-ci pillənin sahibi olub.
Daha sonra Cun Mizutani Yaponiyanı 2012-ci ildə London şəhərində baş tutan XXX Yay Olimpiya Oyunlarında təmsil edib və fərdi turnirdə 9-cu, Komanda turnirində isə 5-ci pillənin sahibi olub.
Cun Mizutani Yaponiyanı 2016-cı ildə Rio-de-Janeyro şəhərində baş tutan XXXI Yay Olimpiya Oyunlarında təmsil edib və fərdi turnirdə bürünc medalın sahibi olub.
Yunanıstan Futbol Federasiyası
Yunanıstan Futbol Federasiyası — Yunanıstanda futbolun milli idarəetmə orqanıdır. Mərkəzi ofisi Yeni Smirna şəhərində yerləşir. 1912-ci ildə yaradılıb.
Prezidenti Takis Baltakosdir.
Tarixi
Yunanıstan Futbol Federasiyası 14 noyabr 1926-cı ildə ölkənin üç böyük futbol birliyinin: Afina, Pirey və Salonikinin birləşmə qərarı ilə yaradılıb. Onun təməli Yunanıstan futbolunun beynəlxalq standartlara uyğun təşkil etmək məqsədi ilə qoyulub. O vaxtdan bəri, Yunanıstan Futbol Federasiyası Yunanıstanın ən böyük idman federasiyasına çevrildi, çünki ölkədə futbol "idman kralı" kimi qəbul edilir.
1927-ci ildə FIFA-ya üzv olur və 1954-cü ildə UEFA-nın ilk üzvlərindən biri olur.
3 iyul 2006-cı ildə FİFA, Yunanıstan Futbol Federasiyasının Yunanıstan dövləti ilə olan əlaqələrinə görə, federasiyanın FİFA-nın siyasi müstəqilliyi ilə bağlı FİFA nizamnaməsinin prinsiplərinə riayət etmədiyinə dair qərar verir. Müvafiq olaraq, Yunanıstan Futbol Federasiyası qeyri-müəyyən müddətə beynəlxalq futboldan uzaqlaşdırılır. Buna cavab olaraq Yunanıstan rəsmiləri FİFA qanunlarına dəyişiklik təklif edirlər. Bununla belə, FİFA bunun da hökumətin futbol federasiyasının yurisdiksiyasına aid olan məsələlərə müdaxiləsi olduğu qənaətinə gəlir. Qoyulan qadağa Yunanıstan klublarının beynəlxalq yarışlarda iştirakına icazə verilməyəcəyi və Yunanıstan millisinin beynəlxalq oyunlarda iştirak edə bilməyəcəyi anlamına gəlir. 2007-ci ildə UEFA Çempionlar Liqasının finalının əvvəllər planlaşdırıldığı kimi Afina Olimpiya Stadionunda oynanılmayacağı ilə bağlı da şübhələr yaranır.
Bununla belə, 7 iyul 2006-cı ildə Yunanıstan hökuməti idman qanununun yeni versiyasını ratifikasiya etdi və Yunanıstan Futbol Federasiyasına müstəqillik verdi. FİFA həmin gün düzəlişlərin FİFA və UEFA-nın nizamnaməsinə uyğun olduğuna qərar verərək, Yunanıstan futboluna qoyduğu qadağanın ləğvini elan edir. Bu, Yunanıstana UEFA Avro 2008-də iştirak etməyə və Yunanıstan klublarına Avropa yarışlarında iştirak etməyə imkan verdi.
Fəaliyyət
Yunanıstan Futbol Federasiyası, Yunanıstan qanunlarına görə özəl hüquqi şəxs və Afinada qeydiyyatdan keçmiş ofisləri olan qeyri-kommersiya təşkilatı hesab olunur. O, Yunanıstanda Yunan futbolunun maraqlarını təmsil edən yeganə səlahiyyətli orqandır və hər hansı siyasi, dini və ya irqi ayrı-seçkiliyi qadağan edir.
Federasiya Yunanıstan Superliqasını, Yunanıstan Kubokunu təşkil edir və Yunanıstan milli futbol komandalarının təşkil edilməsini həyata keçirir.
Federasiya Beynəlxalq idman qurumlarının üzvü kimi öz öhdəlikləri arasında FİFA və UEFA tərəfindən verilən nizamnamələri, reqlamentləri, direktivləri və qərarları qəbul edir. Federasiya eyni zamanda Yunan futbolunun bütün fərdləri və klubları tərəfindən qəbul edilməsini təmin etməlidir.
Federasiyanın quruluşu piramida şəklindədir. Onun əsasını 2.000.000 futbolçu və 5.773 futbol klubu təşkil edir, onlardan 3.700-ü bütün yaşları əhatə edən bütün ölkə üzrə keçirilən hər cür rəsmi yarışlarda fəal iştirak edir. Klublar 53 Regional Futbol Klubları Birliyinin tabeliyindədir. Peşəkar yarışlar Peşəkar Liqa (Yunan Liqası) tərəfindən təşkil olunur. Federasiya, bütün klubların və peşəkar komandaların tabe olduğu və piramidanın zirvəsini təşkil edən ali futbol orqanıdır.
İldə bir dəfə çağırılan Baş Assambleya əslində Federasiyanın parlamentidir. Əsasnaməyə görə, Yunan futbolu ilə bağlı hər şeyə qərar verən Assambleyadır. Onlar Federasiyanın Əsasnaməsini və reqlamentini dəyişdirə, yenilərinin tətbiqini həyata keçirə, əvvəlki maliyyə ili üçün maliyyə icmalının və gələcək il üçün büdcənin auditini apara, səsvermədə iştirak edə (dörd ildən bir) və Administrasiyanın işinə nəzarət edə bilərlər.
Ağabəy (Təkab)
Ağabəy — İranın Qərbi Azərbaycan ostanının Tikantəpə ərazisinə daxil olan kənd.
Əhalisi
2006-cı il məlumatına görə kənddə 139 nəfər yaşayır (27 ailə).
Boyan Tokiç
Boyan Tokiç (13 yanvar 1981) — Sloveniyanı təmsil edən stolüstü tennisçi.
Karyerası
Daha sonra Boyan Tokiç Sloveniyanı 2012-ci ildə London şəhərində baş tutan XXX Yay Olimpiya Oyunlarında təmsil edib və fərdi turnirdə 17-ci pillənin sahibi olub.
Skott Morrison
Morrison Sidneydə anadan olub və Yeni Cənubi Uels Universitetində iqtisadi coğrafiya təhsili alıb. 1998–2000-ci illərdə Yeni Zelandiya Turizm və İdman İdarəsinin direktoru vəzifəsində çalışmış və 2004–2006-cı illərdə Avstraliya Turizm Şirkətinin İdarəedici direktoru olmuşdur. İlk dəfə 2007-ci il seçkilərində Yeni Cənubi Uels Kuk Departamentindən Nümayəndələr Palatasına seçildi.
Koalisiyanın 2013-cü il seçkilərindəki qələbəsindən sonra Morrison Suveren Sərhədlər Əməliyyatına rəhbərlik etdiyi Abbot hökumətində İmmiqrasiya və Sərhəd Mühafizəsi Naziri seçildi. Növbəti il dəyişiklikdən sonra Sosial Xidmətlər Naziri oldu. Malkolm Törnbul Abbotun Baş nazir vəzifəsini yerinə yetirməsindən sonra 2015-ci ilin sentyabrında xəzinədar təyin edildi.
2018-ci ilin avqust ayında Daxili İşlər Naziri Piter Datton Törnbulu Liberal Partiyaya rəhbərlik etməyi bacarmamaqda günahlandırdı. 24 avqust tarixində isə partiyaya yeni rəhbər seçmək üçün səsvermə təşkil olundu. Bu səsvermədə Morrison qətiyyətli namizəd kimi göründü və Liberal Partiyanın lideri olaraq həm Dattonu, həm də Xarici İşlər Naziri Culi Bişopu məğlub etdi. Günün sonunda qubernator onu Baş nazir olaraq təsdiq etdi.
Morrison 2019-cu il seçkilərində koalisiyanı qələbəyə apardı. 2021-ci ildə 2019–2020 yanğınları və parlamentə təzyiq ittihamlarına verdiyi cavaba görə tənqid olunarkən, Morrison hökumətinin COVID-19 pandemiyasını, o cümlədən Milli Kabineti necə idarə etdiyini göstərərək ittihamları susdurdu.
Həyatı
Morrison Yeni Cənubi Uelsin Sidneydə yerləşən Ueveli səmtində anadan olub. Atası bir müddət bələdiyyə başçısı vəzifəsi də daxil olmaqla Ueveli şəhər şurasında işləyən polis məmuru idi. Morrisonun ana babası Yeni Zelandiyada anadan olub. Atasının nənəsi məşhur Avstraliya şairəsi Meri Gilmorun qardaşı qızı idi. 2012-ci ildə ölümünün 50-ci ildönümündə federal parlamentdəki xatirəsi hörmətlə yad etilib. Morrisonun Avstraliyadakı əcdadı Birləşmiş Krallıqda dondurma oğurluğuna görə 1788-ci ildə Avstraliyaya göndərilən Uilyam Robertsdir.
Morrison Bronte şəhərində böyüdü. Bir neçə reklam çarxında və yerli şoularda kiçik rollarda rol alan uşaq aktyoru kimi qısa karyerası var. Bəzi xəbərlərdə onun 1970-ci illərin ikonik Viks "Love Rub" sevgilisi olduğu irəli sürüldü, lakin bunu təsdiqləyən və ya təkzib edən bir görüntü tapılmadı. Sidney Oğlanlar Liseyində təhsil aldı və sonra Yeni Cənubi Uels Universitetindən Tətbiqi İqtisadi Coğrafiya Elmləri üzrə bakalavr dərəcəsi aldı. Kanadanın Vankuver şəhərindəki Regent Kollecində ilahiyyat təhsili almaq niyyətində olsa da, atasının razılığı olmadığı üçün bu fikrindən vaz keçdi.
Dini inancları
Morrison uşaq ikən Birləşmiş kilsə ilə qismən birləşən Avstraliyanın Presviterian kilsəsində dini görüşlərə yiyələndi. Daha sonra isə pentikostal oldu.
Morrison Avstraliyanın ilk pentikostal Baş naziridir.
İlk fəaliyyəti
1998-ci ildə Morrison yeni yaradılan Turizm və İdman İdarəsinin direktoru olmaq üçün Yeni Zelandiyaya köçdü. Yeni Zelandiya Turizm Naziri Murrey Makkalli ilə yaxın əlaqələr qurdu və uzunmüddətli "100% Saf Yeni Zelandiya" kampaniyasının yaradılmasında iştirak etdi. Bu vəzifəsindən 2000-ci ildə, müqaviləsindən bir il əvvəl ayrıldı.
Turizm Avstraliya
2004-cü ildə Morrison YCU Liberal Partiyasından istefa edərək Hovard hökuməti tərəfindən qurulan şirkət olan "Tourism Australia"-ın ilk rəhbər direktoru oldu. Onun təyinatı açıq siyasi mahiyyəti üzündən mübahisəli oldu.
2018-ci ilin avqust ayında "The Betoota Advocate" satirik jurnalında "Scotty of Marketing" ləqəbi ilə haqqında paylaşım edildi. 2019-cu ilin əvvəlində Twitter-də toplantı etdi və kütlə qazandı.
Müxalifət fəaliyyəti
Morrison 1998-ci ildən siyasi fəaliyyət göstərir. Bryus Berdin təqaüdə çıxmasından sonra 2007 seçkilərində Kronulla, Karinqbax və Mirandanı da əhatə edən Sidneyin cənub bölgələrindən biri olan Kukdan öz namizədliyini irəli sürdü. Yetəri qədər səs toplayan Skott bununla da öz siyasi fəaliyyətinə başladı.
Lakin Tauk onun haqqında ittiham irəli sürdü. Sonradan ittihamların yalan olduğu sübut olundu və "Daily Telegraph" Tauk tərəfindən qaldırılan böhtan iddiasını həll etmək üçün açıqlanmayan məbləğ ödəmək məcburiyyətində qaldı. Ümumi seçkilərdə Morrison namizəd Mark Buticiçə qarşı yüzdə altıdan çox səs toplamağa nail oldu, lakin ilk turun nəticələri ilə cəmdə 52%-lik səsi qoyura bilmədi.
left|thumb|upright|Morrison 2009-cu ildə
2008-ci ilin sentyabrında Morrison Malkolm Törnbul koalisiyasının Yerli İdarəetmə Naziri təyin edildi. Daha sonra isə Sərhəd Mühafizəsi üzrə Hökumət Komitəsində çalışdı.
2010-cu ilin dekabrında qırx səkkiz sığınacaq axtaran Milad adası yaxınlığında qayığın aşması nəticəsində həyatını itirdi. 2011-ci ilin fevralında Morrison Gillard İşçi Hökumətinin qurbanların yaxınlarının Sidneydə dəfn mərasiminə gediş haqqını ödəmək qərarına açıq şəkildə etiraz etdi və eyni imtiyazın Avstraliya vətəndaşlarına verilmədiyini iddia etdi.
Morrison 2013-cü ilin fevralında hər hansı bir anti-sosial davranış meydana gəldiyi təqdirdə, sığınacaq axtaranların harada yaşadıqları barədə polisə məlumat verilməsinin vacibliyini və oturma icazəsi üçün gözləmədə olanların sosial qaydalara əməl etməsinin vacibliyini vurğuladı. Bölgədə müvəqqəti vizalarla yaşayan 20 mindən çox şəxs üçün immiqrasiya naziri tərəfindən yeni davranış qaydalarının artıq tərtib edildiyini də eyni çıxışında bildirdi.
Abbot hökuməti fəaliyyəti
thumb|Morrison general-qubernator [[Piter Kosqrov|Ser Piter Kosqrovun qarşısında 2014-cü ildə Sosial Xidmətlər Naziri olaraq and içdi.]]
Koalisiyanın 2013-cü il federal seçkilərindəki qələbəsindən sonra Morrison Abbot hökumətində İmmiqrasiya və Sərhəd Mühafizəsi Naziri seçildi və kabinetə daxil edildi.
Bir sıra qeyri-rəsmi müsahibələrə əsaslanaraq, 2014-cü ilin iyun ayında "Fairfax Media" Morrisonu Qreq Hant, Stüart Robert və Coş Fridenberqin də daxil olduğu "iqtisadi cəhətdən orta və ya yaş" hökumət müavinlərindən ibarət qeyri-rəsmi qrupun lideri olduğunu yayımladı və Kristofer Paynın rəhbərlik etdiyi başqa bir mötədil qrupla əlaqələndirildi. Daha sonra Morrisonun kabinetdə SPC Ardmonaya 25 milyon dollar maliyyə yardımını təklif etdiyini bildirdi.
İmmiqrasiya
18 sentyabr 2013-cü ildə Morison yeni hökumətin Avstraliya sularına icazəsiz gəmilərin girməsinin qarşısını almaq strategiyası olan Suveren Sərhədlər Əməliyyatına başladı. O dövrdəki kabinet sənədləri 2018-ci ildə Morrisonun 700 qaçqına daimi viza verilməməsi üçün azaldılması strategiyaları istəməsini göstərdi. BMMM bu yanaşmanın Qaçqınlar Konvensiyasını poza biləcəyindən narahat olduğunu bildirdi. 2014-cü ilin sentyabrında 2013-cü ilin dekabrından bəri dənizdə sığınacaq axtaranların ölmədiyini, 2008–2013-cü illər arasında bu rəqəmin 1.100-dən çox ölümlə nəticələndiyi bildirdi. Öncəki hökumət tərəfindən 2012–2013-cü illərdə 20.000-ə çatdırılan illik qaçqın qəbulu 2011–2012-ci illərdə 13.750-ə bərabər idi.
Morrison "qanunsuz giriş" və "qanunsuz qayıqlar" ifadələrindən istifadə etdiyini müdafiə edərək "Mən həmişə qanunsuz giriş nəzərdə tuturdum. Mən heç vaxt sığınacaq müraciətinin qanunsuz olduğunu müdafiə etməmişəm." fikrini öz müsahibəsində bildirib.
İmmiqrasiya Naziri olduğu dövrdə Morrisonun media ilə əlaqəsi olan, ictimaiyyətə bildirməli məsələlərə dair detalları verməkdən imtina etdiyi üçün jurnalistlər, leyboristlər, yaşıl senatorlar və digərləri tərəfindən çox tənqid olundu. Morrison əməliyyatların təfərrüatlarının açıqlanmasının bu məlumatları qanunsuz qaçaqçılıq əməliyyatları planlaşdırmaq üçün istifadə edən qaçaqmalçılara fayda gətirəcəyinə inanır. Morrison bir çox hallarda Avstraliyaya daxil olan və xaricdən gələn sığınacaq axtaranların və ya qayıqların vəziyyəti ilə bağlı sualları cavablandırmaqdan imtina edir, əksər hallarda "suda" və ya "işləmə" məsələlərini bununla əlaqələndirir.
2014-cü ilin noyabr ayında Avstraliya İnsan Hüquqları Komissiyası hökumətə Morrisonun nazir olduğu dövrdə həbsdə olan uşaqların mənafeləri naminə hərəkət etmə məsuliyyətini yerinə yetirmədiyini aşkar edən hesabat təqdim etdi. İstintaqın ümumi nəticəsi sığınacaq axtaran uşaqların uzun müddət məcburi həbsdə saxlanılmasının, Avstraliyanın beynəlxalq öhdəliklərini pozaraq ağır ruhi, fiziki xəstəlikləri və inkişaf geriləmələri ilə nəticələnməsi idi. Toni Abbot hesabatı Abbot hökumətinin hakimiyyətə gəlişindən sonra hesabatın yayımlanması vaxtı ilə əlaqədar siyasi motivli olduğunu tənqid etdi. Hökumət hesabatı 2015-ci ilin fevralında yayımladı.
2014-cü il dekabr ayının əvvəlində Morrison Avstraliya Parlamentindən keçən Miqrasiya və Dəniz Dəyişiklikləri Qanunu 2014-cü ildə təsdiqlədi. Qanun layihəsi müvəqqəti viza sahiblərinin iş üçün müraciət etməsinə və qaçqın qəbulunun 18.750 nəfərə çatdırılmasına icazə verdi.
Sosial xidmətləri
2014-cü il dekabr ayının sonunda kabinet dəyişikliyi nəticəsində Morrison Sosial Xidmətlər Naziri seçildi və İmmiqrasiya və Sərhəd Mühafizəsi Naziri vəzifəsini dayandırdı. Bu təyinat Avstraliya Yaşıllar lideri Kristin Miln tərəfindən tənqid edildi və Morrisonun şəfqətdən məhrum olduğunu söylədi. Morrison işləyən anaları təşviq etdi və ailə vergi müavinətlərinin indeksləşdirilməsində dəyişiklik edərək uşaq baxımı sistemindəki tədbirləri təsdiqlədi. 2015-ci ilin aprel ayında uşaqlarını peyvənd etməyən valideynlərin uşaq baxımı və ailə müavinətləri ala bilməyəcəyi qanunu qəbul etdi.
2015-ci ilin mart ayında Sidney Oğlanlar Liseyinin üç yüz məzunu Morrisonun məzunların bağış toplantısında iştirakına etiraz edən sərəncam imzaladı. Etiraz məktubunda liseyin "insan hüquqlarını bu qədər kobud şəkildə pozan" şəxsə hörmət etməməsi lazım olduğu düşüncəsi ifadə edildi. Bunun ardınca Morrison bu və sonrakı məzuniyyət və məktəb tədbirlərinə qatıldı.
2015-ci ilin may ayında Morrison 3,5 milyard dollar məbləğində uşaq baxımı subsidiyası sisteminin yenidən qurulması planını irəli sürdü. Əhəmiyyətli reklam səyləri xəzinədar Co Xokkeyin rolunu kölgədə qoyduğu iddialarına səbəb oldu. Morrison yaxşı nəticələrinə baxmayaraq xəzinədar vəzifəsini tutmaq istəmədiyini israr etdi.
Törnbul hökuməti fəaliyyəti
Morrison Co Xokkeyin yerinə 2015-ci ilin sentyabrında Törnbul hökumətinə xəzinədar təyin edildi. Xəzinədar kimi ilk mətbuat konfransında dövlət xərclərindəki azalmalara işarə edərək, illik orta iqtisadi, maliyyə proqnozunun və vergi islahatı ilə bağlı "Ağ Kitab"ın vaxtında təqdim ediləcəyini söylədi.
2016-cı ilin may ayında Morrison Avstraliyanın 2016-cı il üçün federal büdcəsini təsdiqlədi. Daşınmaz əmlak üçün yüzdə 40 verginin tətbiq edilməsi ilə ölkədə qanunvericilikdə möhkəmlənmə oldu. 2017-ci il Kəsilmiş Mənfəət Vergisi Qanunu qəbul edildi və 1 iyul 2017-ci il tarixində qüvvəyə mindi.
2017-ci ilin fevralında Morrison bir parça kömür tutaraq Nümayəndələr Palatasına müraciət etdi: "Kömürdür. Qorxma. Qorxma. Sizə zərər verməyəcək " deyə ətraf mühitlə maraqlananları günahlandırdı. 2017-ci ilin may ayında Avstraliyanın 2017-ci il üçün federal büdcəsini təsdiqlədi.
Morrison eyni cinsli evliliyin leqallaşdırılmasına qarşı çıxdı. 2017-ci il nikah qanununa "qeyri-ənənəvi" evlilik müzakirə edilərsə, valideynlərin övladlarını sinifdən çıxarmasına imkan verən dəyişiklik təklif etdi. Bütün düzəlişlər uğursuz oldu və Morrison son qanun layihəsinə səs verməkdən çəkindi.
2017-ci ilin dekabrında hökumət bank, təqaüd və maliyyə xidmətlərindəki səhvlərə dair Kral Komissiyasını yaratdı. Morrison əvvəlcə Senat sorğusunun yetərli olacağını düşünərək Kral Komissiyasının yaradılmasına qarşı çıxdı. 2016-cı ilin aprelindən 2017-ci ilin iyun ayına qədər Kral Komissiyasının əleyhinə 23 dəfə səs verdi və 2016-cı ilin sentyabrında bunu "iş yerlərinin açılması və böyüməsinin açarı olan bank və maliyyə sisteminə olan inamı sarsıtmağa yönəlmiş açıq populizmdən başqa bir şey deyil" kimi təsvir etdi. Komissiyanın 2018-ci ilin aprel ayında verdiyi nəticələrə cavab olaraq, maliyyə pozuntularına görə yeni cinayət və mülki cəzalar, o cümlədən fiziki şəxslər üçün 10 il müddətinə azadlıqdan məhrumetmə cəzası və şirkətlər üçün 210 milyon dollara qədər pul cəzası qəbul edildi.
Morrison Avstraliyanın 2018-ci il üçün federal büdcəsini 8 mayda təsdiqlədi.
Liderlik seçkiləri
Baş nazir Malkolm Törnbul Liberal Partiyanın rəhbərliyinə olan inamını qiymətləndirmək üçün 21 avqust 2018-ci il tarixində liderlik seçkilərini çağırdı. O, rəqib Piter Dattonu 48 səslə 35 səsə qarşı məğlub etdi. Datton, Morrison və Culi Bişop bu işdə liderliyə namizəd olacaqlarını söylədilər.
Təklif 24 avqustda 45 səsin 40 səsə qarşı çoxluğu ilə qəbul edildi və Törnbul liderlik səsverməsində namizəd olaraq iştirak etmədi. Səsvermənin ilk turunda Datton 38 səs, Morrison 36 səs və Bişop 11 səs aldı. Səsvermənin ikinci turunda Morrison 45 səs, Datton 40 səs aldı. Beləliklə Liberal Partiyanın lideri və yeni olunmuş Baş nazir oldu. Coş Fridenberq Bişopun yerinə partiya liderinin müavini seçildi. 24 avqust axşamı Baş nazir olaraq and içdi.
Morrison and içdikdən bir müddət sonra müdafiə vəkili Kevin Hoqan liberal dalğasına etiraz etmək üçün "ehtiyat oyunçular skamyası"na keçdi. Hoqan etimad və təklif məsələlərində koalisiyanı dəstəkləməyə davam etsə də, Milli Partiya otağında qalsa da, "skamya"ya getməsi və Törnbulun siyasətdən ayrılması koalisiyanı 74 yerlik azlıq hökumətinə gətirib çıxardı.
Birinci dövrü
Morrison Baş nazir olaraq ilk xarici səfərini vəzifəyə gəldikdən bir həftədən az müddətdə etdi. Avstraliya–İndoneziya iş forumunda iştirak etmək üçün İndoneziyanın paytaxtı Cakartanı ziyarət etdi və öncəki Törnbul hökuməti dövründə danışıqlar aparılmış İndoneziya ilə Avstraliya arasında Hərtərəfli İqtisadi Tərəfdaşlıq Sazişinin imzalanmasını elan edərək Prezident Coko Vidodo ilə görüşdü.
2018-ci ilin oktyabrında Morrison Avstraliyanın İsraildəki səfirliyini Təl-Əvivdən Yerusəlimə köçürməyi və Yerusəlimi İsrailin paytaxtı kimi tanımağı düşündüyünü açıqladı. 2018-ci ilin dekabrında Morrison Avstraliyanın Yerusəlimi İsrailin paytaxtı kimi tanıdığını, lakin səfirliyini dərhal Tel-Əvivdən köçürməyəcəyini açıqladı.
2018-ci ilin noyabr ayında Morrison Sincanda yenidən təhsil düşərgələri və uyğur müsəlman azlıqlara qarşı insan haqlarının pozulması məsələsini Sinqapurda Çin Xalq Respublikasının sədri Li Ketsyan ilə görüşdə xüsusi olaraq qaldırdı.
2019-cu ilin martında Morrison Kristçörç məscidindəki atışmanı "ekstremist şiddətli sağçı terror hücumu" kimi qınadı. O, həmçinin avstraliyalıların və yeni zelandiyalıların qohum olduqlarını və Avstraliya səlahiyyətlilərinin Yeni Zelandiya səlahiyyətliləri ilə birlikdə istintaqda iştirak edəcəyini açıqladı. Morrison Türkiyə Prezidenti Rəcəb Tayyib Ərdoğanın "ehtiyatsız" və "yüksək dərəcədə təhqiramiz" şərhlərini qınadı.
İkinci dövrü
thumb|Morrison [[45-ci Böyük Yeddilik Summitində; Biarrits, Fransa]]
Daxili siyasəti
Morrison 2019 seçkilərində koalisiyasına rəhbərlik etdi. Sərəncamların verildiyi vaxt koalisiya öncəki parlament dövründə əksər rəy sorğularında İşçi Partiyasını dəstəklədi və koalisiyanın məğlub olacağı ilə bağlı geniş gözləntilərə səbəb oldu. Ciddi xəyal qırıqlığına baxmayaraq, koalisiya səs çoxluğunu qorudu. Seçki gecəsində zəfər istədiyini söyləyən Morrison "hər zaman möcüzələrə inandığını" söylədi. Nəticədə koalisiya 77 yer qazandı.
2019-cu ilin dekabrında Morrison Avstraliyanın 2019–2020-ci il səs-küylü mövsümündə ailəsi ilə birlikdə ABŞ-nin Havay adalarında elan olunmamış xarici tətilə görə tənqid olundu. Morrisonun ofisi təhlükəsizlik baxımından səfərinin müddəti və olduğu yer barədə açıqlama verməkdən imtina etdi və Morrisonun Havayda olmadığı ilə bağlı yalan fikirlər söylədi. Tətil üçün müxalifət siyasətçilərinin və sosial medianın şiddətli tənqidlərindən sonra Morrison 20 dekabrda "sui-istifadə halından dərin peşman olduğunu" və 21 dekabrda Avstraliyaya dönmək üçün tətilini dayandıracağını bildirən açıqlama yaydı.
Morrison hökuməti 2021-ci il təcavüz qalmaqalının Avstraliya Parlamentindəki həllinə görə çox tənqid olundu, sorğuya əsasən respondentlərin 65%-i hökumətin özünü qorumaqda qadınlardan daha çox maraqlı olduğunu söylədi. İşçi və Yaşıl partiyalar kimi, hökumət də öz partiyalarının tənqidləri ilə qarşılaşdı. 2019-cu ildə Kristian Porterə qarşı ittihamlardan xəbərdar olan keçmiş Baş nazir Malkolm Törnbul onu yetərincə müsahibə vermədiyinə görə tənqid etdi. Keçmiş Baş nazir Con Hovard Morrisonun Porterin davranışı ilə bağlı istintaq açmamaq qərarını dəstəklədi. İlin avstraliyalısı və cinsi təcavüz üzrə vəkili Qreys Teym də Morrisonun ritorikasını tənqid etdi.
Morrison 2021-ci ilin avqustunda Talibanın ölkənin nəzarətini ələ keçirməsindən sonra ölkədən qaçan daha çox əfqan qaçqını qəbul etmədiyi üçün tənqid edildi. O, 3.000 əfqan qaçqına humanitar viza verməyə razılaşdı ki, bu da ABŞ və digər ölkələrdən daha az idi. Morrison daha sonra bildirdi ki, 3.000-dən çox qaçqın qəbul edilə bilər. Daha sonra o, yalnız "rəsmi kanallar" vasitəsilə gələn qaçqınları yerləşdirəcəyini, qayıqla Avstraliyaya gələnlərin isə daimi yaşayış icazəsi almayacağını bildirdi.
Xarici siyasəti
thumb|Luinin 2019-cu il mühazirəsində Skott Morrison "müstəqil millətlərin kimliyi qarşılıqlı hörmət sayəsində qorunur" fikrini müdafiə etdi.
2019 Honq Konq etirazları
2019-cu ilin avqust ayında Morrison Honq Konq icraçı direktorunu 2019–2020 Honq Konq etirazlarının terror əlamətləri göstərdiyini inkar edərək etirazçıların tələblərinə qulaq asmağa çağırdı.
2019-cu il türk hücumu
2019-cu ilin oktyabrında Morrison Türkiyənin 2019-cu ildə Suriyanın şimal-şərqindəki hücumunu tənqid etdi. Morrison bölgədə yaşayan kürdlərin təhlükəsizliyindən narahat olduğunu və hücumun İŞİD-in yenidən canlanmasına səbəb ola biləcəyindən qorxduğunu söylədi.
Yeni Zelandiya ilə münasibətlər
Baş nazir olaraq Morrison cinayət törətmiş yeni zelandiyalılar da daxil olmaqla, qeyri-vətəndaşları deportasiya etmək siyasətini müdafiə etdi. Bu siyasət yeni zelandiyalı həmkarı Casinda Ardern tərəfindən tənqid edildi və 2020-ci ilin fevralında bunu Avstraliya ilə Yeni Zelandiya arasındakı münasibətlər üçün "dağıdıcı" adlandırdı.
2021-ci il fevralın ortalarında Morrison terrorizmlə əlaqəli ikili vətəndaşlar üçün Avstraliya vətəndaşlığını ləğv etmə siyasətini müdafiə etdi. Yeni Zelandiya Baş naziri Ardern qərarı tənqid edərək, vətəndaşlarını Avstraliyanı tərk etməkdə günahlandırdı. Telefon danışığından sonra iki ölkənin liderləri Ardernin "olduqca mürəkkəb hüquqi vəziyyət" adlandırdığı məsələni həll etmək üçün "Avstraliya–Yeni Zelandiya münasibətləri ruhunda" birlikdə çalışmağa razı oldular.
2021-ci ilin may ayının sonlarında Morrison Kuinstaunda Yeni Zelandiyanın Baş naziri Ardern ilə görüşərək, COVID-19 pandemiyasından sonra Yeni Zelandiyaya ilk dövlət səfərini etdi. İki ölkənin hökumət başçıları COVID-19, ikitərəfli əlaqələr və Hind-Sakit Okean regionunda təhlükəsizlik məsələləri üzrə ikitərəfli əməkdaşlığı təsdiqləyən birgə bəyanat yayıblar. Morrison və Ardern Cənubi Çin dənizi mübahisəsi və Honq-Konq və Sincandakı insan haqları ilə bağlı narahatlıqlarını da dilə gətiriblər. Birgə bəyanata cavab olaraq, Çin Xarici İşlər Nazirliyinin sözçüsü Vanq Venbin Avstraliya və Yeni Zelandiya hökumətlərini Çinin daxili işlərinə qarışdıqlarına görə tənqid edib. Səfər zamanı Morrison Avstraliyanın İŞİD üzvü Suhayra Edenin vətəndaşlığını ləğv etmək qərarını müdafiə etdi, lakin Avstraliya hökumətinin onun uşaqlarının Avstraliyada məskunlaşmasına icazə verməyi nəzərdən keçirəcəyini bildirdi.
AUKUS
2021-ci ilin sentyabrında Morrison, Böyük Britaniyanın Baş naziri Boris Conson və ABŞ Prezidenti Co Bayden AUKUS-u elan etdilər, Avstraliya, Böyük Britaniya və Birləşmiş Ştatlar arasında Çinin Sakit okeanda qəbul edilən hökmranlığına qarşı təşəbbüs olaraq görülən təhlükəsizlik paktı kimi xarakterizə edildi. Bu, Avstraliya və Fransa arasında eyni vaxtda müzakirə edilən sualtı paktı əvəz etdi, AUKUS-un elanı Fransa rəsmilərinin reaksiyasına səbəb oldu və Avstraliya-Fransa münasibətlərini korladı. Çin rəsmiləri də razılaşmanı tənqid etdilər. Fransa Prezidenti Emmanüel Makron Morrisona özəl olaraq qeyd edib ki, sazişin ləğvi iki ölkə arasında "etimad münasibətlərini pozub".
COVID-19 pandemiyası
Avstraliyadakı COVID-19 pandemiyasına qarşı milli müdaxiləni koordinasiya etmək üçün Baş nazir, Əyalət və bölgə orqanları 13 mart 2020-ci ildə Milli Kabineti qurmaq istədi. 29 may 2020-ci ildə Baş nazir Milli Kabinetin Avstraliya Hökumətlər Şurasını əvəzləyəcəyini və pandemiya sonrası iclasların AHŞ iclaslarının illik deyil, aylıq olacağını açıqladı.
Mayın 5-də Morrison Yeni Zelandiya Baş naziri Casinda Ardern və Avstraliyanın əyalət və ərazi rəhbərləri hər iki ölkənin sakinlərinin aralarında məhdudiyyət qoyulmadan sərbəst hərəkət etmələrini təmin edəcək Trans-Tasmaniya səyahət zonası yaratmaq üçün birlikdə çalışmağa razılaşdılar. Morrison COVID-19 pandemiyasının səbəbləri ilə bağlı beynəlxalq araşdırmanı dəstəklədi və koronavirusun böyük ehtimalla Uhandaki heyvan bazarından qaynaqlandığını irəli sürdü.
2020-ci ilin avqustunda Morrison elan etdi ki, avstraliyalılar "Avstraliya hökuməti ilə Böyük Britaniyada yerləşən "AstraZeneca" dərman şirkəti arasında razılaşma yolu ilə müvəffəqiyyətli olarsa, COVID-19 peyvəndini alan dünyada birincilər sırasında olacaqlar". 2020-ci ilin noyabrında o, hökumətin COVID-19 strategiyasının "Avstraliyanı təhlükəsiz və effektiv peyvənd üçün növbənin önünə çıxaracağını" söylədi. Peyvənd dozaları üçün ilkin hədəf 2021-ci ilin mart ayından bəri bir neçə dəfə azaldılıb və 30 iyun 2021-ci il tarixinə verilən dozaların sayı iyunun sonu üçün nəzərdə tutulandan 4.7 milyon doza az olub.
Peyvəndlərin yavaş paylanması, ənənəvi mühafizəkar olan Avstraliya qəzetini redaksiyada yazmağa sövq etdi ki, "federal hökumət peyvəndin yayılmasını idarə etməsi və hər şeyin yolunda olduğuna dair təkrar iddiaları ilə etibarını itirir". Keçmiş AİP üzvü Tim Sutfommasane və mütərəqqi fəal Mark Stirs hökumətin 2021-ci ilin iyununda peyvəndin tətbiqini idarə etməsini tənqid edərək, bunun "dövlət siyasətinin uğursuzluğunun nümunəsi kimi gördüyünü" söylədi. İyul ayında mətbuat konfransı zamanı Morrison peyvəndin yavaş paylanmasına görə üzrxahlıq etdi. Avqust ayında Morrison bir sıra ştatlarda peyvənd çatışmazlığı olmasına baxmayaraq, hökumətin tətbiqi ilə bağlı problemlərinin "aşıldığını" bəyan etdi.
Siyasi baxışları
Morrisonun siyasi baxışları mühafizəkar hesab olunur və o, Liberal Partiyasının sağ mərkəzçi fraksiyası ilə birləşir.
Sosial siyasəti
Morrison özünü Avstraliya konstitusiya monarxiyasının tərəfdarı elan edir. 2021-ci ilin yanvarında o, Avstraliya Gününün 26 Yanvar tarixinin dəyişdirilməsinə qarşı olduğunu şərh etdi.
Morrison könüllü evtanaziyaya və intihara qəti şəkildə qarşı çıxır və "insan həyatının müqəddəsliyinə inandığını" bəyan edib.
Morrison Avstraliyada eynicinsli nikahların qanuniləşdirilməsinin əleyhinə idi. Avstraliya Evlilik Qanunu Poçt Sorğunundan sonra o, "qeyri-ənənəvi" nikah müzakirə olunarsa, valideynlərə uşaqları dərslərdən uzaqlaşdırmağa imkan verən 2017-ci il Evliliyə Dəyişiklik Qanun layihəsinə düzəliş təklif etdi. Bütün düzəlişlər uğursuz oldu və Morrison yekun qanun layihəsi üzrə səsvermədə bitərəf qaldı. Morrisonun Kuk elektoratı 82,22% iştirak nisbətinə sahib idi və onların 55,04% -i "Bəli" cavabını verdi. 2017-ci ilin noyabrına qədər Morrison mövzunu "bitmiş sövdələşmə" və "bitmiş debat" hesab edirdi və eynicinsli nikahlar nəticədə həmin ilin dekabrın 9-da qanuni qüvvəyə mindi.
Ətraf mühit siyasəti
Morrisonun siyasəti və iqlim dəyişikliyi ilə bağlı fikirləri medianın diqqət mərkəzində olub, bəzi nəşrlər onu iqlim inkarçısı kimi qələmə verib. 2020-ci il İqlim Dəyişikliyi Performans İndeksi Avstraliyanı iqlim siyasətlərinə görə sonuncu yerdə sıralayıb. 2019–2020 Avstraliya meşə yanğınları mövsümündə Morrison Avstraliyanın emissiyaları və ya siyasəti ilə meşə yanğınlarının intensivliyi arasında əlaqə təkliflərini rədd etdi və öncə iqlim dəyişikliyinin yanğınlara təsirini azaltdı, lakin daha sonra iqlim dəyişikliyinin töhfə verə biləcəyini etiraf etdi. Onun hökumətinin iqlim siyasətinə etirazlar yanğın mövsümündə Avstraliyada baş verdi. 2021-ci il Liderlərin İqlim Sammitində iştirak etdikdən sonra Morrison digər dünya liderlərindən fərqli olaraq xalis sıfır emissiya və ya digər iqlim dəyişikliyi hədəfləri təyin etməkdən imtina etdi. Morrisonun 2021-ci il Avstraliya-Birləşmiş Krallıq ticarət razılaşmasından iqlim dəyişikliyi siyasəti hədəflərinin çıxarılmasını tələb etdiyi iddia edildi və 2021-ci il Birləşmiş Millətlər Təşkilatının İqlim Dəyişikliyi Konfransında iştirak etməyəcəyini söylədi, lakin sonradan iştirak edəcəyini təsdiqlədi.
Le-Pon-de-Kle
Le-Pon-de-Kle  — Fransa da kommuna, Rona-Alplar regionunda yerləşir. Departament — İzer. Le-Pon-de-Kle kantonuna daxildir. Kommunanın dairəsi — Qrenobl.
INSEE kodu — 38317. Kommunanın 2006-cı il üçün əhalisi 11573 nəfər təşkil edirdi. Kommuna dəniz səviyyəsindən 227 ilə 391 qədər metr yüksəklikdə yerləşir. Kommuna Paris dən təxminən 490 km cənub-şərqdə, Lion dan 100 km cənub-şərqdə, Qrenobldan 7 km cənubda yerləşir.
Əhalisi
Əhalinin dinamikası (INSEE) :
Le-Pon-de-Kle xüsusiyyətləri
Le-Pon-de-Kle sənaye şəhəridir, çünki ərazisinin demək olar ki, üçdə bir hissəsi böyük bir kimyəvi platformadır. Şəhər 1950-1970-ci illərdə sürətlə inkişaf etməyə başladı. Bu illər ərzində fəal əhali artımı da başlamışdır. Əgər 1873-cü ildə Le-Pon-de-Kle kiçik bir kənd idisə, 1954-cü ildə artıq şəhərdə — 5066, 1968-ci ildə isə — 10,084 sakin var idi
Qadırğalı Jalayiri
Qadırğalı bəy Qasımlı Jalayiri (Qadırğalï Jalayir / Қадырғали Жалайыр, ləqəbi Karaçi) — XVI əsrdə yaşamış qazax salnaməçisi, siyasətçi.
Qadır Əli bəy Xoşum-bəy Cəlayir (1530-1605) - Sibir və Kasımov xanlarının saray xadimi, tarixçi.
Sibir Xanı Kuçuma xidmət etmişdir. Ruslar tərəfindən tutuldu. Kasımov Xan Uraz-Məhəmməd tərəfindən işə götürülmüşdür. 1602-ci ildə "Cəmi ət-təvarix" (Salnamələr toplusu) tarixi traktatını yazdı. Fəzlullah Rəşidəddin tərəfindən yazılmış eyni adlı əsərin qısaldılmış variantını və bir neçə dastanın orijinal hissəsini ehtiva edir. Salnamə, XV-XVI əsrlərdə Deşti-i Qıpçaqdakı hadisələrin yerli Tatar-Noqay versiyasını verir. Tatar mətni I.N.Berezin tərəfindən 1854-cü ildə nəşr edilmişdir - Salnamələr toplusu. Kazan, 1854 (Şərq tarixçiləri kitabxanası, I. N. Berezin tərəfindən nəşr edilmişdir, c.2, hissə 1) əsər M. A. Usmanov tərəfindən öyrənilmişdir (Usmanov M. A. XVII—XVIII əsrlərə aid Tatar tarixi mənbələri. Kazan, 1972.).
İrsi
Bir tarixçi kimi xalqa çox dəyərli bir tarixi əsər buraxdı. Əsər "Jami at - təvarix" - "Salnamələr Toplusu" - XIII-XV əsrlərdə Qazaxıstan və Orta Asiyada baş verən hadisələri təsvir edən tarixi bir əsərdir. Qazax dilində hələ də istifadə olunan xalq atalar sözləri və atalar sözlərindən geniş istifadə olunmaqla qarışıq qazax-çağatay dilində yazılmışdır. Şokan Ualixanovun fikrincə, Jalayirin bu əsəri Qazaxıstan tarixi ilə əlaqəli mühüm mənbələrdən biridir və qazaxlar haqqında məlumatların tamlığı baxımından ilk yerlərdən birini tutur. Faktiki materiallara əsasən, haqlı olaraq Qadırğalı Jalayirini həqiqətən qazax dilində yazılı əsərlərin banisi hesab etmək olar, Qadırğalı Jalayiri geridə dəyərli bir elmi əsər qoymuşdur. Şokan Ualixanov “Jami at-təvarix”-i nadir tarixi əsər kimi, XV-XVI əsrlərdə qazax xalqı tarixi əfsanələrinin toplusu kimi tərif edir. Zhalairi'nin əsəri Qazaxıstan tarixi ilə əlaqəli əhəmiyyətli mənbələrdən biridir və qazaxlar haqqında məlumatların tamlığı baxımından ilk yerlərdən birini tutur.
Alça-i Fuladlı (Ərdəbil)
Alça-i Fuladlı — İranın Ərdəbil ostanının Ərdəbil şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 336 nəfər yaşayır (79 ailə).
Britaniya Şimali Amerikası
Britaniya Şimali Amerikası — Britaniya İmperiyasının Şimali Amerikadakı keçmiş torpaqlarına verilən ad. Termin ilk dəfə qeyri-rəsmi olaraq 1783-cü ildə istifadə edildi, ancaq Durham Hesabatı adı verilən İngilis Şimali Amerika İşləri Hesabatından (1839) əvvəl nadir idi. Bu bölgələr indiki müasir Kanada və Amerika Birləşmiş Ştatlarının Pasifik Şimal-Qərbi Hissəsidir. Şimali Amerikanın Britaniya müstəmləkəçiliyi (həm ingilislər həm də Şotlandlar tərəfindən sömürgələştirilməs i də daxil olmaq üzrə), 1607-ci ildə Virciniya Jamestown'da başladı və koloniyalar Amerika qitəsində qurulduğunda İngilis koloniyalizmi ən güclü halına çatdı.
Siyasi bölmələri
1775-ci ildə, ABŞ İstiqlaliyyət müharibəsi ərəfəsində, Britaniya İmperiyası, Yeni İspaniyanın şimal-şərqində, Qərb yarımkürəsi 20 bölgə ehtiva edirdi. Bu müstəmləkələr bunlardır:
Britaniya Yeddiillik müharibəni sona çatdıran Paris sülh müqaviləsi (1763) ilə Fransadan Şərq və Qərb Florida ilə Kvebeki qazanmışdı.
İspaniya Qərbi Floridanı qazanmaqla qalmayıb, Şərqi Florida'nı geri qazandı və Amerika Birləşmiş Ştatları, suverinliklərinin təsdiqlənməsi üzərinə, Paris sülh müqaviləsi (1783) Böyük Göllər'in cənubunda Kvebek'in bir hissəsini qazandı.
Yeni Şotlandiya 1784-ci ildə Yeni Şotlandiyaya və Nyu-Brunsvikə ayrılmışdı. 1783-cü ildən sonra Kvebekin bir qismi 1791-ci ildə əhalisi əsasən fransız dilində danışan Aşağı Kanada və əhalisi əsasən ingilis dilində danışan Yuxarı Kanada əyalətinə ayrılmışdı.
1812-ci il müharibəsindən sonra 1818-ci il müqaviləsi, Amerika Birləşmiş Ştatları ilə Britaniya Şimali Amerikası arasındakı sərhədi Rupertin torpağından Qayalı dağlarla 49-cu paraleldə qurulmuşdur. 1846-cı ildə imzalanan Oreqon müqaviləsinə uyğun olaraq Britaniya, 49-cu paralelin cənubu, "Hudson's Bay Company" Oreqona olan iddiasından imtina etdi.
Britaniya Şimali Amerikası və Men arasındakı sərhəd nəhayət 1842-ci ildə Vebster-Aşberton müqaviləsi ilə təyin olundu. Kanadalar (Əyalət) 1841-ci ildə Kanada əyalətinə qatılmışdır.
1 iyul 1867-ci ildə Böyük Britaniya parlamenti tərəfindən Britaniyanın Şimali Amerika Aktı adı verilən bir qanun Kanada Dominionunu, Nyu Brunsviki və Yeni Şotlandiyanın yaranmasına gətirib çıxardı. Kanada əyaləti 1841-ci ildən əvvəlki torpaqlarına yenidən, Şərqi Kanada (Aşağı Kanada) adı Kvebek olaraq, Qərbi Kanada (Yuxarı Kanada) isə Ontario adlandırılaraq parçalanmışdır. Bunlar Kanadanın ilk dörd əyalətləri idi.
1907-ci ildə qalan tək Britaniya Şimali Amerikası koloniyası olan Nyufaundlendə dominion statusu verildi, ancaq 1934-cü ildən etibarən Böyük Britaniya Səlahiyyətlilər Komissiyası tərəfindən idarə olunurdu. Bu orqan, Böyük Britaniya səlahiyyətliləri tərəfindən idarə olundu. 1949-cu ildə Nyufaundlend adası və ona bağlı Labrador torpaqları onuncu əyalət olaraq Kanadaya qatıldı.
1867-ci ildə yarı-müstəqil ikən və Vestminster Əsasnaməsi ilə xarici əlaqələrə tam suveren olmasına baxmayaraq, Kanadanın Konstitusiya müstəqilliyinin son izləri Kanadalılar Kanada Konstitusiyasını dəyişdirmə mövzusunda bir daxili üsul üzərində razılaşmağa çatana qədər davam etdi. Bu razılaşma Böyük Britaniya parlamenti Kanada Parlamentinin tələbi üzərinə 1982-ci il Konstitusiya Qanununu təsdiqlədiyində qüvvəyə girdi.
Britaniyanın Şimali Amerikadakı Koliniyaları
1846-cı il Oreqon müqaviləsinin imzalanmasından əvvəl mövcud olan müstəmləkələr:
İdarə edilməsi
Hər müstəmləkədəki yerli müstəmləkə hökumətlərindən başqa, Britaniya Şimali Amerikası birbaşa London şəhərindən idarə edilirdi.
Britaniya Şimali Amerikası 1783-1801 illərdə, Daxili İşlər Bürosu və Ev Katibi, daha sonra 1801-ci ildən 1854-cü ilə qədər Müharibə Dairəsi və Müharibə katibi və Müstəmləkələr tərəfindən idarə edildi. Müstəmləkə Ofisi yenidən qurulduğunda müstəmləkə katibinin məsuliyyəti altında idi.
Tural Qəlbinur
Tural Qəlbinur — Uzman oftalmoloq-cərrah, vitreoretinal xəstəliklər və cərrahiyyəsi üzrə mütəxəssis, tibb elmləri doktoru